stanford-oval/wikipedia huggingface dataset:
ลิขิตรักข้ามดวงดาว
การตอบรับ

ลิขิตรักข้ามดวงดาว  ออกฉายตอนแรกเมื่อวันที่ 17 กันยายน พ.ศ. 2562 โดยได้ติดเทรนด์ทวิตเตอร์อันดับ 1 ของโลก แต่พฤติกรรมของการแสดงความคิดเห็นถึงละครเรื่องนี้ไม่ได้เกี่ยวกับละครเลยเสียทีเดียว เรตติงเฉลี่ยตอนแรกทำได้ 1.8 ถือเป็นเรตติงที่ต่ำที่สุดในประวัติการทำงานของนักแสดงนำทั้งสองคนอย่าง ณเดชน์ คูกิมิยะ และ ภีรนีย์ คงไทย ซึ่งละครเรื่องเดิมของภีรนีย์ คือละครเรื่อง บ่วงนฤมิต (2562) เปิดตัวไปแค่ 2.08 เท่านั้น ส่วนทางด้านณเดชน์เอง เคยมีละครอย่าง เล่ห์ลับสลับร่าง (2560) เปิดตัวที่ 3.4
เมื่อออกฉายตอนแรก เดอะสแตนดาร์ด วิจารณ์เปรียบเทียบกับต้นฉบับว่า "หากคุณเป็นคนเคยดูละครเรื่องนี้ในเวอร์ชันเกาหลีมาแล้ว การได้ชมละครเรื่องนี้ในตอนแรกก็ต้องเรียกว่าเหมือนโขลกกันมาทั้งดุ้น จนแทบไม่รู้สึกถึงความแตกต่าง อาจติดขัดในเรื่องของโปรดักชัน การตัดต่อ และเซตติ้งกรุงเทพฯ ที่มีหิมะตก ที่อาจต้องใช้เวลาให้ผู้ชมได้ทำความเข้าใจอีกสักพัก" แต่ชมการแสดงว่า "การแสดงของนักแสดงนำทั้งสองที่ทำหน้าที่ของตัวเองได้อย่างดี โดยเฉพาะการที่ภีรนีย์ใส่จริตจะก้านของตัวละคร ‘ฟ้ารดา’ ออกมาได้น่าสนใจ และเป็นบุคลิกการแสดงที่เธอทำได้ดีมาตลอด"
หลวงปู่ฝั้น อาจาโร

| หลวงปู่ฝั้น อาจาโร (ฝั้น อาจาโร) |
| --- | --- |

ชื่ออื่น: พระอาจารย์ฝั้น, หลวงปู่ฝั้น
ส่วนบุคคล
เกิด: 20 สิงหาคม พ.ศ. 2442 (77 ปี)
มรณภาพ: 4 มกราคม พ.ศ. 2520
นิกาย: ธรรมยุติกนิกาย
ตำแหน่งชั้นสูง
ที่อยู่: วัดป่าอุดมสมพร สกลนคร
อุปสมบท: พ.ศ. 2462
พรรษา: 57
หลวงปู่ฝั้น อาจาโร เป็นพระเถระในสายพระป่าในประเทศไทย
ประวัติ > วัยเยาว์

เกิดเมื่อวันอาทิตย์ ขึ้น 14 ค่ำ เดือน 9 ปีกุน ตรงกับวันที่ 20 สิงหาคม พ.ศ. 2442 ที่บ้านม่วงไข่ ตำบลพรรณา อำเภอพรรณานิคม จังหวัดสกลนคร เป็นบุตรคนที่ 5 ของเจ้าไชยกุมาร (เม้า) ในตระกูล "สุวรรณรงค์" อดีตเจ้าเมืองพรรณานิคม มารดาของท่านชื่อ นางนุ้ย พระอาจารย์ฝั้น ครั้งวัยเยาว์ มีความประพฤติเรียบร้อย นิสัยโอบอ้อมอารี ขยันหมั่นเพียร อดทนต่ออุปสรรค ช่วยเหลือกิจการงานของบิดา มารดา โดยไม่ย่อท้อต่อความยากลำบาก
ประวัติ > การศึกษา

ท่านเข้าศึกษาชั้นประถมที่โรงเรียนวัดโพธิ์ชัย บ้านม่วงไข่ และเข้าไปศึกษาต่อกับพี่เขยที่เป็นปลัดขวา ที่อำเภอเมือง จังหวัดขอนแก่น ช่วงนั้นทีแรกท่านอยากรับราชการ แต่ต่อมาได้เห็นความเป็นอนิจจังของผู้มียศถาบรรดาศักดิ์ จึงได้เปลี่ยนความตั้งใจ และได้เข้าบรรพชาเป็นสามเณร ที่วัดโพนทอง บ้านบะทอง ซึ่งเป็นวัดมหานิกาย ต่อจากนั้นใน พ.ศ. 2463 จึงได้ถวายตัวเป็นศิษย์ของ พระอาจารย์มั่น ภูริทัตโต และได้ขอญัตติเป็นธรรมยุติกนิกาย เมื่อวันที่ 21 พ.ค. 2468 ที่วัดโพธิสมภรณ์ จังหวัดอุดรธานี โดยมีพระธรรมเจดีย์ (จูม พนฺธุโล) เป็นพระอุปัชฌาย์
ประวัติ > อุปสมบท

ครั้น อายุได้ 20 ปี ท่านได้อุปสมบท เป็นพระภิกษุ ณ วัดสิทธิบังคม ตำบลไร่ อำเภอพรรณานิคม จังหวัดสกลนคร โดยมีพระครูป้อง เป็นอุปัชฌาย์ และเป็นผู้สอน การเจริญกรรมฐาน ตลอดพรรษาแรก  ออกพรรษาแล้ว ท่านกลับมาพำนัก ที่วัดโพนทอง ซึ่งมีพระครูสกลสมณกิจ เป็นเจ้าอาวาส และวิปัสสนาจารย์ นำพระภิกษุฝั้น อาจาโร ออกธุดงคและเจริญภาวนา ในช่วงชีวิตบรรพชิตของหลวงปู่ ท่านได้ธุดงค์ยังสถานที่ต่างๆ เพื่อเผยแผ่พระธรรม คำสอน จนกระทั่งเป็นที่นับถือศรัทธาของญาติโยมจำนวนมาก และได้รับการได้รับการยกย่องเป็น "อริยสงฆ์" องค์หนึ่ง ท่านมีศิษย์ที่เป็นพระผู้ปฏิบัติดีปฏิบัติชอบหลายรูป เช่น พระโพธิธรรมาจารย์เถร (สุวัจน์ สุวโจ), สมเด็จพระอริยวงศาคตญาณ สมเด็จพระสังฆราช (อัมพร อมฺพโร) เป็นต้น
ประวัติ > มรณภาพ

4 ม.ค. 2520  ณ วัดป่าอุดมสมพร ซึ่งถือเป็นอนุสรณ์สถานที่สำคัญของท่าน สิริรวมอายุได้ 77 ปี 58 พรรษา พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ ไปทรงสรงน้ำศพ พระราชทานหีบทองประกอบศพ จนถึงวันที่ 21 มกราคม พ.ศ. 2521 ได้เสด็จพระราชทานเพลิงศพเป็นการส่วนพระองค์ ในบริเวณที่พระราชทานเพลิงศพของพระอาจารย์ฝั้นได้มีการสร้างเจดีย์พิพิธภัณฑ์พระอาจารย์ฝั้น อาจาโร สูง 27.9 เมตร ลักษณะเป็นเจดีย์ปลายแหลม ฐานกลม ขึ้นรูปด้วยกลีบบัวหุ้มฐานสามชั้น แต่ละกลีบบัวตกแต่งด้วยกระเบื้องเป็นรูปพระอาจารย์ต่าง ๆ ภายในเจดีย์มีรูปปั้นพระอาจารย์ฝั้นถือไม้เท้าขนาดเท่าองค์จริง มีตู้กระจกบรรจุเครื่องอัฐบริขารของท่าน
คำสอน

" ทุกคนจะต้องเข้ามหายุทธสงครามสักวันหนึ่ง คือการ ต่อสู้กับมัจจุราช เมื่อถึงเวลานั้นแต่ละคนจะต้องสู้เพื่อ ตนเอง และต้องสู้โดยลำพัง ผู้ที่สู้ได้ดีก็จะไปดี คือไปสู่ สุคติ ผู้ที่เพลี่ยงพล้ำก็จะไปร้าย คือไปสู่ทุคติ อาวุธที่ใช้ ต่อสู้มีเพียงสิ่งเดียว คือ "สติ" ซึ่งจะสร้างสมได้ด้วยการ เจริญภาวนาเท่านั้น "
" บุญกุศลนั้นก็ไม่ใช่อื่นไกล ก็ได้แก่ทานบารมี ศีลบารมี ภาวนาบารมีนี้แหละทาน ก็รู้อยู่แล้ว คือการสละ หรือ การละการวางผู้ใดละมาก วางได้มาก ก็เป็นผลานิสงส์มากผู้ใดวางได้น้อย ละได้น้อย ก็มีผลานิสงส์น้อย ละได้น้อย ก็มีผลานิสงส์น้อยมัจฉริยะความตระหนี่เหนียวแน่น นี้หละ คือความโลภ ต้องสละเสีย ให้เป็นผู้บริจาค ก็บริจาคทรัพย์สมบัติ วัตถุทั้งหลายเหล่านั้นหละ ไม่ใช่อื่นไกลแปลว่า ทะนุบำรุงตน เหมือน พระสัมมาสัมพุทธเจ้า ที่ท่านจะสำเร็จมรรคผล ท่านก็ได้สร้างบารมีมา คือทานบารมีอันนี้ นี่ให้เข้าใจไว้ ทานเป็นเครื่องสะเบียงของเรา เมื่อเราได้ทำไว้พอแล้วเราจะเดินทางไกล เราก็ไม่ต้องกลัวอดกลัวอยาก กลัวทุกข์กลัวยากของเก่าเราได้ทำมาไว้ ถ้าอะไรเราไม่ได้ทำไว้ อยากได้ มันก็ไม่ได้ ถ้าได้ทำไว้แล้ว สร้างไว้แล้ว ไม่อยากได้ มันก็ได้ นี่แหละทานบารมี เหตุนี้ ให้พากันเข้าใจ "
" ศีลบารมีล่ะ คนเราเพียงแต่รับศีลไม่ได้รักษาศีล เข้าใจว่า ศีลนั้นเป็นของพระถ้าพระไม่ให้แล้ว ก็ว่าเราไม่ได้ ศีลอย่างนี้ เป็นสีลัพพตปรามาส เพียงแต่ลูบคลำศีลแท้ที่จริงนั้น ศีลของเรา เกิดมาพร้อมกับเรา ศีลห้าบริบูรณ์ตั้งแต่เกิดขาสอง แขนสอง ศีรษะหนึ่ง อันนี้คือตัวศีลห้า เราได้จากมารดาของเรา เกิดมาก็มีพร้อมแล้ว เมื่อเรามีศีลห้าบริสุทธิ์อย่างนี้ ก็ให้เรารักษาอันนี้หละ รักษากายของเรา รักษาวาจา รักษาใจให้เรียบร้อยอย่าไปกระทำโทษน้อยใหญ่ ทางกาย ทางวาจา ทางใจของเรา โทษห้าคืออะไร คือ ปาณาติปาตา ท่านให้งดเว้น อย่าไปทำ นั่นเป็นโทษ ไม่ใช่ศีลอทินนาทานา นั่นก็เป็นโทษ ไม่ใช่ศีลกาเมสุมิจฉาจารา นั่นก็ไม่ใช่ศีล เป็นแต่โทษมุสาวาทา ท่านให้งดเว้น มันเป็นโทษ ไม่ใช่ศีลสุราเมรยมชฺชฯ อันนี้ก็เป็นแต่โทษถ้าเราไม่ได้ทำความผิดห้าอย่างนี้ อยู่ที่ไหนเราก็มีศีล อยู่ในป่าในดง ก็มีศีล อยู่ในรถในรา เราก็มีศีลให้เข้าใจศีลตามนี้ ที่คอยจะรับจากพระ นั่นไม่ใช่ ท่านก็บอกว่า อย่าไปทำ ห้าอย่างนั้นให้ละเว้น เมื่อเราละเว้นแล้ว อยู่ที่ไหนก็มีศีล เราก็เป็นคนบริสุทธิ์ บริบูรณ์ ศีลห้า อย่างนั้น เราไม่อยากได้ ไม่ปรารถนาเหตุฉันใด จึงว่าไม่อยากได้ พิจารณาดูซี่ สมมติว่ามีคนมาฆ่า หรือ มาฆ่าพี่ฆ่าน้อง ญาติพงษ์ ของเรา  เราดีใจไหมล่ะ เราไปฆ่าเขาล่ะ เขาดีใจไหม พิจารณาดูซี่ เราไม่ต้องการอย่างนั้นไม่ใช่เหรอถ้าเราไม่ทำอย่างนั้นแล้ว โทษของเรา ก็ไม่มี เกิดมาอายุก็ยืนนาน ไม่ตายแต่น้อย แต่หนุมก็เพราะเราไม่ได้ทำปาณาติบาตไว้ ในหลายภพหลายชาติแม้ในชาตินี้ก็เหมือนกัน เราฟังธรรม ก็ฟังในชาตินี้ แล้วก็ปฏิบัติในปัจจุบันนี้ เราไม่ต้องคำนึงถึงอดีตอนาคต เรากำหนดให้รู้เดี๋ยวนี้ เรานั่งอยู่นี่ ก็เป็นศีลอยู่ นี่ข้อสำคัญ "
ทายาทธรรม

พระโพธิธรรมาจารย์เถร (สุวัจน์ สุวโจ) วัดป่าเขาน้อย จังหวัดบุรีรัมย์
พระรัชมงคลนายก (คำดี ปญฺโญภาโส) วัดป่าสุทธาวาส จังหวัดสกลนคร
พระเทพสังวรญาณ (พวง สุขินฺทฺริโย) วัดศรีธรรมาราม จังหวัดยโสธร
สมเด็จพระอริยวงศาคตญาณ (อัมพร อมฺพโร) วัดราชบพิธสถิตมหาสีมารามราชวรวิหาร กรุงเทพมหานคร
พระเทพมงคลวัชราจารย์ (พระอาจารย์เหลือง ฉนฺทาคโม) วัดกระดึงทอง จังหวัดบุรีรัมย์
พระครูอุดมธรรมสุนทร (แปลง สุนฺทโร) วัดป่าอุดมสมพร จังหวัดสกลนคร
หลวงปู่สรวง สิริปุญฺโญ วัดป่าศรีฐานใน จังหวัดยโสธร
พระญาณสิทธาจารย์ (ทองพูล สิริกาโม) วัดสามัคคีอุปถัมภ์ (ภูกระแต) จังหวัดบึงกาฬ
พระครูสุวิมลบุญญากร (บุญพิน กตปุญฺโญ) วัดผาเทพนิมิตร จังหวัดสกลนคร
หลวงปู่เขี่ยม โสรโย วัดป่าถ้ำขาม จังหวัดสกลนคร
พระราชวชิรญาณโสภณ (อุทัย สิริธโร) วัดเขาใหญ่เจริญธรรมญาณสัมปันโน อำเภอปากช่อง จังหวัดนครราชสีมา
หลวงปู่เสถียร คุณวโร วัดถ้ำพระภูวัว จังหวัดบึงกาฬ
หลวงปู่ทองคำ กาญจนวณฺโณ วัดถ้ำบูชา จังหวัดบึงกาฬ
พระครูวิมลภาวนาคุณ (คูณ สุเมโธ) วัดป่าภูทอง จังหวัดอุดรธานี
พระครูโพธิธรรมประภาส (เชือน ปภสฺสโร) วัดประชาสันติ จังหวัดพังงา
พระครูภาวนาสุทธาจารย์ (สาคร ธัมมาวุโธ) วัดเวฬุวัน ตำบลท่าขนุน อำเภอทองผาภูมิ จังหวัดกาญจนบุรี
พระอาจารย์สุธรรม สุธัมโม วัดป่าหนองไผ่ อำเภอเมืองสกลนคร จังหวัดสกลนคร
พระเทพวัชรญาณเวที (สมบูรณ์ กนฺตสีโล) วัดป่าสมบูรณ์ธรรม จังหวัดพิษณุโลก
พระครูวัชรธรรมาจารย์ (จิรวัฒน์ อตฺตรกฺโข) วัดป่าไชยชุมพล จังหวัดเพชรบูรณ์
หลวงปู่สมคิด ปโยคจิตฺโต วัดป่าพุหวาย จังหวัดราชบุรี
หลวงปู่ฝั้น อาจาโร ขณะพักอยู่ที่วัดถ้ำขาม จังหวัดสกลนคร เมื่อ พ.ศ. 2508
เจ้าคณะจังหวัด

| เจ้าคณะจังหวัด |
| --- | --- |

จวน: วัดราษฎร์, วัดพระอารามหลวง
ผู้แต่งตั้ง: พระมหากษัตริย์ โดยพระราชดำริ สมเด็จพระสังฆราช โดยมีพระบัญชาแต่งตั้ง มหาเถรสมาคมโดยมีมติเห็นชอบ เจ้าคณะภาคแต่งตั้งผู้รักษาการแทนเจ้าคณะจังหวัด
วาระ: เกษียณอายุครบ 80 ปีบริบูรณ์
สถาปนา: กฎมหาเถรสมาคม
เงินตอบแทน: นิตยภัต 10,300 บาท
เจ้าคณะจังหวัด เป็นพระสังฆาธิการที่ได้รับพระบัญชาแต่งตั้งจากสมเด็จพระสังฆราชไทย โดยผ่านมติการเห็นชอบของมหาเถรสมาคม และพระมหากษัตริย์โดยพระราชดำริ มีอำนาจหน้าที่การปกครองตามพระราชบัญญัติคณะสงฆ์และกฎมหาเถรสมาคม ในเขตจังหวัด, อำเภอ, ตำบล, วัด ในเขตปกครองของตน
หน้าที่

ดำเนินการปกครองคณะสงฆ์ให้เป็นไปตามพระธรรมวินัย กฎหมาย กฎมหาเถรสมาคม ข้อบังคับ ระเบียบ คำสั่ง มติ ประกาศ พระบัญชาสมเด็จพระสังฆราช คำสั่งของผู้บังคับบัญชาเหนือตน
ควบคุมและส่งเสริมการรักษาความเรียบร้อยดีงาม การศาสนศึกษา การศึกษาสงเคราะห์ การเผยแผ่พระพุทธศาสนา การสาธารณูปการ และการสาธารณสงเคราะห์ ให้ดำเนินไปด้วยดี
ระงับอธิกรณ์ วินิจฉัยการลงนิคหกรรม วินิจฉัยข้ออุทธรณ์คำสั่ง หรือคำวินิจฉัยชั้นเจ้าคณะอำเภอ
แก้ไขข้อขัดข้องของเจ้าคณะอำเภอให้เป็นไปโดยชอบ
ควบคุมบังคับบัญชาเจ้าคณะและเจ้าอาวาส ตลอดถึงพระภิกษุสามเณรผู้อยู่ใต้บังคับบัญชาหรืออยู่ในเขตปกครองของตน และชี้แจงแนะนำการปฏิบัติหน้าที่ของผู้อยู่ในบังคับบัญชา ให้เป็นไปโดยความเรียบร้อย
ตรวจการและประชุมพระสังฆาธิการในเขตปกครองของตน
คุณสมบัติของผู้ที่จะดำรงตำแหน่งเจ้าคณะจังหวัด

มีพรรษา 10 พรรษาขึ้นไป กับมีสำนักอยู่ในเขตจังหวัดนั้น และ
กำลังดำรงตำแหน่งรองเจ้าคณะจังหวัดในจังหวัดนั้นมาไม่ต่ำกว่า 2 ปี หรือ
กำลังดำรงตำแหน่งเจ้าคณะอำเภอในจังหวัดนั้นมาไม่ต่ำกว่า 4 ปี หรือ
มีสมณศักดิ์ไม่ต่ำกว่าพระราชาคณะชั้นสามัญ หรือเป็นพระคณาจารย์ขึ้นไป หรือเป็นเปรียญธรรม 6 ประโยคขึ้นไป
รายนามเจ้าคณะจังหวัด (มหานิกาย) > คณะสงฆ์ภาค 1

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด | ตำบล/แขวง | อำเภอ/เขต |
| --- | --- | --- | --- | --- | --- |
| 1. | เจ้าคณะกรุงเทพมหานคร | พระพรหมวัชรวิมลมุนี (บุญชิต ญาณสํวโร ป.ธ.9) | วัดมหาธาตุยุวราชรังสฤษฎิ์ราชวรมหาวิหาร | พระบรมมหาราชวัง | พระนคร |
| 1. | รองเจ้าคณะกรุงเทพมหานคร | พระธรรมวชิราจารย์  (สุชาติ กิตฺติปญฺโญ ป.ธ.8) | วัดสุวรรณารามราชวรวิหาร | ศิริราช | บางกอกน้อย |
| 1. | รองเจ้าคณะกรุงเทพมหานคร | พระราชวชิรนายก  (อั้น ปญฺญาสิริ ป.ธ.5) | วัดนางนองวรวิหาร | บางค้อ | จอมทอง |
| 1. | รองเจ้าคณะกรุงเทพมหานคร | พระเทพวชิรโกศล (เทพธีรวงศ์ ขนฺติโก ป.ธ.6) | วัดบางนานอก | บางนาใต้ | บางนา |
| 2. | เจ้าคณะจังหวัดนนทบุรี  | พระเทพวชิรนันทาภรณ์ (ไสว สุขวโร ป.ธ.4) | วัดบัวขวัญ พระอารามหลวง | บางกระสอ | เมืองนนทบุรี |
| 2. | รองเจ้าคณะจังหวัดนนทบุรี | พระอุดมสิทธินายก  (กำพล คุณงฺกโร ป.ธ.9) | วัดบางอ้อยช้าง | บางสีทอง | บางกรวย |
| 3. | เจ้าคณะจังหวัดปทุมธานี | พระราชสุทธิธรรมาจารย์ (สำอางค์ ตานทินฺโน) | วัดประยูรธรรมาราม | คูคต | ลำลูกกา |
| 3. | รองเจ้าคณะจังหวัดปทุมธานี | พระราชกิตติเมธี  (ชลอ อชิโต ป.ธ.9) | วัดเขียนเขต พระอารามหลวง | บึงยี่โถ | ธัญบุรี |
| 3. | รองเจ้าคณะจังหวัดปทุมธานี | พระราชสิริวัชรรังษี  (ชำนาญ อุตฺตมปญฺโญ) | วัดชินวรารามวรวิหาร | บางขะแยง | เมืองปทุมธานี |
| 4. | เจ้าคณะจังหวัดสมุทรปราการ | พระเทพสมุทรวัชราจารย์ (จรัล สิริธมฺโม) | วัดบางพลีใหญ่ใน พระอารามหลวง | บางพลีใหญ่ | บางพลี |
| 4. | รองเจ้าคณะจังหวัดสมุทรปราการ | พระราชพัฒนสุนทร (ไพโรจน์ ชุติคุโณ) | วัดทรงธรรมวรวิหาร | ตลาด | พระประแดง |
รายนามเจ้าคณะจังหวัด (มหานิกาย) > คณะสงฆ์ภาค 2

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด | ตำบล/แขวง | อำเภอ/เขต |
| --- | --- | --- | --- | --- | --- |
| 1. | เจ้าคณะจังหวัดพระนครศรีอยุธยา | พระเทพวัชรจริยาจารย์ (สุชาติ ฐานิสฺสโร) รักษาการ | วัดกษัตราธิราชวรวิหาร | บ้านป้อม | พระนครศรีอยุธยา |
| 1. | รองเจ้าคณะจังหวัดพระนครศรีอยุธยา | พระญาณไตรโลก  (สมคิด จินฺตยโส ป.ธ.4)  | วัดบรมวงศ์อิศรวรารามวรวิหาร | สวนพริก | พระนครศรีอยุธยา |
| 1. | รองเจ้าคณะจังหวัดพระนครศรีอยุธยา | พระเมธีวราภรณ์  (เชิดชัย กตปุญฺโญ ป.ธ.9) | วัดพนัญเชิงวรวิหาร | กะมัง | พระนครศรีอยุธยา |
| 1. | รองเจ้าคณะจังหวัดพระนครศรีอยุธยา | -ว่าง-   |  |  |  |
| 2. | เจ้าคณะจังหวัดอ่างทอง | พระสุวรรณวชิราทร (ประเวศ สุทฺธิญาโณ) | วัดอ่างทองวรวิหาร | บางแก้ว | เมืองอ่างทอง |
| 2. | รองเจ้าคณะจังหวัดอ่างทอง | -ว่าง- |  |  |  |
| 3. | เจ้าคณะจังหวัดสระบุรี | พระราชวชิรมงคลวิสิฐ (อาทิตย์ สิริวฑฺฒโน) | วัดมงคลชัยพัฒนา พระอารามหลวง | ห้วยบง | เฉลิมพระเกียรติ |
| 3. | รองเจ้าคณะจังหวัดสระบุรี | พระครูศรีวรกิจจารักษ์  (พิทักษ์ ถิรนาโถ ป.ธ.6)  | วัดพระพุทธบาทราชวรมหาวิหาร | ขุนโขลน | พระพุทธบาท |
| 3. | รองเจ้าคณะจังหวัดสระบุรี | พระมหาสมหมาย ธมฺมเสวี ป.ธ.8 | วัดศรีบุรีรตนาราม | ปากเพรียว | เมืองสระบุรี |
รายนามเจ้าคณะจังหวัด (มหานิกาย) > คณะสงฆ์ภาค 3

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด | ตำบล/แขวง | อำเภอ/เขต |
| --- | --- | --- | --- | --- | --- |
| 1. | เจ้าคณะจังหวัดลพบุรี | พระธรรมวชิรสุนทร (ประเทือง อาภาธโร ป.ธ.4) | วัดกวิศรารามราชวรวิหาร | ท่าหิน | เมืองลพบุรี |
| 1. | รองเจ้าคณะจังหวัดลพบุรี | พระภาวนาสมณคุณ วิ.  (ทอง ฐานคุโณ ป.ธ.9) | วัดเขาสมโภชน์ | บัวชุม | ชัยบาดาล |
| 1. | รองเจ้าคณะจังหวัดลพบุรี | พระภาวนาวชิรมงคล วิ.  (สมพร ฐิตธมฺโม ป.ธ.5) | วัดป่าธรรมโสภณ | ทะเลชุบศร  | เมืองลพบุรี |
| 1. | รองเจ้าคณะจังหวัดลพบุรี | พระวชิรจริยาภรณ์  (ศิลปชัย สิปฺปชโย ป.ธ.5) | วัดเสาธงทอง พระอารามหลวง | ท่าหิน | เมืองลพบุรี |
| 2. | เจ้าคณะจังหวัดสิงห์บุรี | -ว่าง-  |  |  | [[อำเภอ|]] |
| 2. | รองเจ้าคณะจังหวัดสิงห์บุรี | พระวัชรสิงหบุราจารย์  (คว้าง กลฺยาณรโต ป.ธ.4) | วัดโบสถ์ | ถอนสมอ | ท่าช้าง |
| 3. | เจ้าคณะจังหวัดชัยนาท | พระราชวชิรกิจจาทร (ยุวชน  เขมปญฺโญ ป.ธ.6) | วัดพระบรมธาตุวรวิหาร | ชัยนาท | เมืองชัยนาท |
| 3. | รองเจ้าคณะจังหวัดชัยนาท | พระมหานคร จรณธมฺโม ป.ธ.9 | วัดท่าช้าง | เขาท่าพระ | เมืองชัยนาท |
| 4. | เจ้าคณะจังหวัดอุทัยธานี | พระราชอุทัยโสภณ (มนัส สมชาโน ป.ธ.4) | วัดหนองขุนชาติ | หนองสรวง | หนองฉาง |
| 4. | รองเจ้าคณะจังหวัดอุทัยธานี | พระวชิรสุตสุนทร  (ตฤณ จนฺทสุวณฺโณ ป.ธ.4) | วัดลานสัก | ลานสัก | ลานสัก |
| 4. | รองเจ้าคณะจังหวัดอุทัยธานี | พระครูอุทิตศุภการ (สุบิน สนฺติโร) | วัดอมฤตวารี | อุทัยใหม่ | เมืองอุทัยธานี |
รายนามเจ้าคณะจังหวัด (มหานิกาย) > คณะสงฆ์ภาค 4

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด | ตำบล/แขวง | อำเภอ/เขต |
| --- | --- | --- | --- | --- | --- |
| 1. | เจ้าคณะจังหวัดนครสวรรค์ | พระธรรมวชิรธีรคุณ (ฐิตพัฒน์ สิริธโร ป.ธ.9) | วัดนครสวรรค์ พระอารามหลวง | ปากน้ำโพ | เมืองนครสวรรค์ |
| 1. | รองเจ้าคณะจังหวัดนครสวรรค์ | พระราชปริยัติวิธาน  (สุนทร สุนฺทรเมธี ป.ธ.7) | วัดตากฟ้า พระอารามหลวง | ตากฟ้า | ตากฟ้า |
| 1. | รองเจ้าคณะจังหวัดนครสวรรค์ | พระราชรัตนเวที  (ประเสริฐ โชติธมฺโม ป.ธ.7) | วัดวรนาถบรรพต พระอารามหลวง | ปากน้ำโพ | เมืองนครสวรรค์ |
| 1. | รองเจ้าคณะจังหวัดนครสวรรค์ | พระครูนิภาธรรมประสิทธิ์  (ประสิทธิ์ อตตฺสิทฺธิ ป.ธ.5)  | วัดนครสวรรค์ พระอารามหลวง | ปากน้ำโพ | เมืองนครสวรรค์ |
| 2. | เจ้าคณะจังหวัดกำแพงเพชร | พระครูวชิรปัญญากร (อำนวย ปญฺญาวโร) รักษาการ | วัดบ่อสามแสน | หนองปลิง | เมืองกำแพงเพชร |
| 2. | รองเจ้าคณะจังหวัดกำแพงเพชร | พระครูวชิรคุณพิพัฒน์  (อเนก คุณวุฑฺโฒ ป.ธ.3) | วัดถาวรวัฒนา (ใต้) | ถาวรวัฒนา | ทรายทองวัฒนา |
| 2. | รองเจ้าคณะจังหวัดกำแพงเพชร | -ว่าง- |  |  |  |
| 3. | เจ้าคณะจังหวัดพิจิตร | พระเทพวัชรสิทธิเมธี (วิรัติ วิโรจโน ป.ธ.4) | วัดท่าหลวง พระอารามหลวง | ในเมือง | เมืองพิจิตร |
| 3. | รองเจ้าคณะจังหวัดพิจิตร | พระศรีวิกรมมุนี  (จันทราวุฒิ วชิรเมธี ป.ธ.9) | วัดตะพานหิน | งิ้วราย | ตะพานหิน |
| 3. | รองเจ้าคณะจังหวัดพิจิตร | พระพิศาลสาธุกิจ  (สุรินทร์ เขมภูสิโต) | วัดบึงนาราง | บึงนาราง | บึงนาราง |
| 4. | เจ้าคณะจังหวัดเพชรบูรณ์ | พระราชพัชรธรรมเมธี (ลักษณะ กิตฺติญาโณ ป.ธ.9) | วัดมหาธาตุ พระอารามหลวง | ในเมือง | เมืองเพชรบูรณ์ |
| 4. | รองเจ้าคณะจังหวัดเพชรบูรณ์ | พระสุธีวชิราภรณ์  (ถาวร ถาวรเมธี ป.ธ.9) | วัดประชานิมิต | ท่าโรง | วิเชียรบุรี |
| 4. | รองเจ้าคณะจังหวัดเพชรบูรณ์ | พระพิศาลพัชรกิจ  (เสนอ สนฺติกโร) | วัดดงมูลเหล็ก | ดงมูลเหล็ก | เมืองเพชรบูรณ์ |
| 4. | รองเจ้าคณะจังหวัดเพชรบูรณ์ | พระภาวนามังคลาจารย์  (ธนมงคล ฐานสมฺปนฺโน) | วัดพระวรราชาธินัดดามาตุ | หนองย่างทอย | ศรีเทพ |
| 4. | รองเจ้าคณะจังหวัดเพชรบูรณ์ (กำกับดูแลที่พักสงฆ์) | พระครูสิริพัชโรภาส (สมควร ธีรสาโร ป.ธ.5)  | วัดซับสมอทอด | ซับสมอทอด | บึงสามพัน |
รายนามเจ้าคณะจังหวัด (มหานิกาย) > คณะสงฆ์ภาค 5

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด | ตำบล/แขวง | อำเภอ/เขต |
| --- | --- | --- | --- | --- | --- |
| 1. | เจ้าคณะจังหวัดพิษณุโลก | พระราชรัตนสุธี (ขวัญรัก มหาวายาโม ป.ธ.9) | วัดพระศรีรัตนมหาธาตุวรมหาวิหาร | ในเมือง | เมืองพิษณุโลก |
| 1. | รองเจ้าคณะจังหวัดพิษณุโลก | พระรัตนโมลี  (ไพรินทร์ ทนฺตจิตฺโต) | วัดพระศรีรัตนมหาธาตุวรมหาวิหาร | ในเมือง | เมืองพิษณุโลก |
| 1. | รองเจ้าคณะจังหวัดพิษณุโลก  | พระครูสุนทรกิตติรัต (ประยูร ธมฺมิสฺสโร) | วัดห้วยแก้ว | บางกระทุ่ม | บางกระทุ่ม |
| 1. | รองเจ้าคณะจังหวัดพิษณุโลก | -ว่าง- |  |  |  |
| 2. | เจ้าคณะจังหวัดสุโขทัย | พระเทพวชิรเวที (บุญโรจน์ จนฺทปญฺโญ ป.ธ.9) | วัดพระศรีรัตนมหาธาตุราชวรวิหาร | ศรีสัชนาลัย | ศรีสัชนาลัย |
| 2. | รองเจ้าคณะจังหวัดสุโขทัย | พระศรีวชิรกวี (กายสิทธิ์ สิทฺธาภิภู ป.ธ.9)  | วัดคลองโป่ง | สามเรือน | ศรีสำโรง |
| 2. | รองเจ้าคณะจังหวัดสุโขทัย | พระครูวิชัยคุณาธาร  (กฤษณะ วิชโย) | วัดราษฎร์ศรัทธาราม | ทับผึ้ง | ศรีสำโรง |
| 3. | เจ้าคณะจังหวัดอุตรดิตถ์ | พระราชวชิรากร (นิพนธ์ ปญฺญาสาโร) | วัดท่าไม้เหนือ | ท่ามะเฟือง | พิชัย |
| 3. | รองเจ้าคณะจังหวัดอุตรดิตถ์ | พระศรีปริยัติวิมล  (ตึ๋ง ปริธมฺโม ป.ธ.9) | วัดคลองโพธิ์ พระอารามหลวง | บ้านเกาะ | เมืองอุตรดิตถ์ |
| 3. | รองเจ้าคณะจังหวัดอุตรดิตถ์ | พระมหามงคล กตปุญฺโญ ป.ธ.7 | วัดธรรมาธิปไตย | ท่าอิฐ | เมืองอุตรดิตถ์ |
| 4. | เจ้าคณะจังหวัดตาก | พระประสิทธิศีลคุณ (เวช ปภากโร) | วัดโคกพลู | หนองหลวง | เมืองตาก |
| 4. | รองเจ้าคณะจังหวัดตาก | พระวัชรบุราจารย์  (จุติพร ฐิตสาสโน ป.ธ.6) | วัดท่าปุย | สามเงา | สามเงา |
รายนามเจ้าคณะจังหวัด (มหานิกาย) > คณะสงฆ์ภาค 6

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด | ตำบล/แขวง | อำเภอ/เขต |
| --- | --- | --- | --- | --- | --- |
| 1. | เจ้าคณะจังหวัดลำปาง | พระจินดารัตนาภรณ์  (เสริม กตกิจฺโจ ป.ธ.4) | วัดพระแก้วดอนเต้าสุชาดาราม พระอารามหลวง | เวียงเหนือ | เมืองลำปาง |
| 1. | รองเจ้าคณะจังหวัดลำปาง | พระวิสุทธิธรรมพิลาส  (คูณสมบูรณ์ สิริธมฺมชโย) | วัดต้นธงชัย | ต้นธงชัย | เมืองลำปาง |
| 1. | รองเจ้าคณะจังหวัดลำปาง | พระปิฎกโมลี  (ชลอ ชยสิทฺโธ ป.ธ.9) | วัดจองคำ พระอารามหลวง | บ้านหวด | งาว |
| 1. | รองเจ้าคณะจังหวัดลำปาง | พระครูวรการโกวิท  (เรียบ อติชาคโร) | วัดนาก่วมเหนือ | ชมพู | เมืองลำปาง |
| 2. | เจ้าคณะจังหวัดเชียงราย | พระราชวชิรคณี (ประเสริฐ ปญฺญาวชิโร) | วัดพระธาตุผาเงา | เวียง | เชียงแสน |
| 2. | รองเจ้าคณะจังหวัดเชียงราย | พระครูขันติพลาธร  (บุญยวง ขนฺติพโล) | วัดฝั่งหมิ่น | ริมกก | เมืองเชียงราย |
| 2. | รองเจ้าคณะจังหวัดเชียงราย | พระครูสุนทรปภากร (ประกิต ปภากโร)  | วัดบุญเรือง | ป่าก่อดำ | แม่ลาว |
| 2. | รองเจ้าคณะจังหวัดเชียงราย | พระครูอุดมคณาภิรักษ์  (สุทธิพงศ์ สุวีโร ป.ธ.4) | วัดอำมาตย์ | เวียง | เทิง |
| 2. | รองเจ้าคณะจังหวัดเชียงราย | พระครูสุธีวรกิจ  (ศักดา วิสารโท ป.ธ.7) | วัดพระสิงห์ พระอารามหลวง | เวียง | เมืองเชียงราย |
| 2. | รองเจ้าคณะจังหวัดเชียงราย (กำกับดูแลที่พักสงฆ์) | พระครูวิสาลบุญสถิต  (ประเสริฐ ฐิตปุญฺโญ) | วัดหนองอ้อ | ป่าซาง | แม่จัน |
| 3. | เจ้าคณะจังหวัดพะเยา | พระราชปริยัติ (ณษิกรณ์ อรินฺทโม ป.ธ.9) | วัดศรีโคมคำ พระอารามหลวง | เวียง | เมืองพะเยา |
| 3. | รองเจ้าคณะจังหวัดพะเยา | พระเมธีวชิรคุณ  (ศรีบรรดร ถิรธมฺโม ป.ธ.6) | วัดศรีโคมคำ พระอารามหลวง | เวียง | เมืองพะเยา |
| 3. | รองเจ้าคณะจังหวัดพะเยา | พระครูสุภัทรพรหมคุณ  (เจริญ พรฺหมจาโร) | วัดหย่วน | หย่วน | เชียงคำ |
| 4. | เจ้าคณะจังหวัดแพร่ | พระราชเขมากร (ประยุทธ ภูริทตฺโต ป.ธ.9) | วัดพระบาทมิ่งเมืองวรวิหาร | ในเวียง | เมืองแพร่ |
| 4. | รองเจ้าคณะจังหวัดแพร่ | พระโกศัยเจติยารักษ์  (วิชาญ กิตฺติปญฺโญ ป.ธ.3)  | วัดพระธาตุช่อแฮ พระอารามหลวง | ช่อแฮ | เมืองแพร่ |
| 5. | เจ้าคณะจังหวัดน่าน | พระราชศาสนาภิบาล (ดิเรก วชิรปญฺโญ ป.ธ.9) | วัดพญาภู พระอารามหลวง | ในเวียง | เมืองน่าน |
| 5. | รองเจ้าคณะจังหวัดน่าน | พระสุนทรมุนี  (เสน่ห์ ฐานสิริ) | วัดมิ่งเมือง | ในเวียง | เมืองน่าน |
| 5. | รองเจ้าคณะจังหวัดน่าน | พระราชนันทวัชรบัณฑิต  (ธรรมวัตร จรณธมฺโม ป.ธ.4) | วัดพระธาตุแช่แห้ง พระอารามหลวง | ม่วงตึ๊ด | ภูเพียง |
รายนามเจ้าคณะจังหวัด (มหานิกาย) > คณะสงฆ์ภาค 7

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด | ตำบล/แขวง | อำเภอ/เขต |
| --- | --- | --- | --- | --- | --- |
| 1. | เจ้าคณะจังหวัดเชียงใหม่ | พระเทพมังคลาจารย์  (สมาน กิตฺติโสภโณ) | วัดท่าตอน พระอารามหลวง | ท่าตอน | แม่อาย |
| 1. | รองเจ้าคณะจังหวัดเชียงใหม่ | พระเทพสิงหวราจารย์  (โสภณ โสภโณ) | วัดพระสิงห์วรมหาวิหาร | พระสิงห์ | เมืองเชียงใหม่ |
| 1. | รองเจ้าคณะจังหวัดเชียงใหม่  | พระราชโพธิวรคุณ  (พายัพ ฐิตปุญฺโญ ป.ธ.6) | วัดพระธาตุดอยสะเก็ด พระอารามหลวง | เชิงดอย | ดอยสะเก็ด |
| 1. | รองเจ้าคณะจังหวัดเชียงใหม่  | พระราชรัชมุนี  (นิมิต สิขรสุวณฺโณ ป.ธ.9)  | วัดสวนดอก พระอารามหลวง | สุเทพ | เมืองเชียงใหม่ |
| 1. | รองเจ้าคณะจังหวัดเชียงใหม่ | พระสุวรรณเมธี (แสวง ปญฺญาปโชโต ป.ธ.7) | วัดพระธาตุศรีจอมทองวรวิหาร | บ้านหลวง | จอมทอง |
| 1. | รองเจ้าคณะจังหวัดเชียงใหม่ (กำกับดูแลที่พักสงฆ์) | พระวิมลมุนี (นนทพันธ์ ปภสฺสโร ป.ธ.5)  | วัดศรีโสดา พระอารามหลวง | สุเทพ | เมืองเชียงใหม่ |
| 2. | เจ้าคณะจังหวัดลำพูน | พระเทพรัตนนายก (จำรัส ทตฺตสิริ ป.ธ.7) | วัดพระธาตุหริภุญชัยวรมหาวิหาร | ในเมือง | เมืองลำพูน |
| 2. | รองเจ้าคณะจังหวัดลำพูน | พระศรีธรรมโสภณ  (บุญโชติ ปุญฺญโชติ ป.ธ.9) | วัดพระธาตุหริภุญชัยวรมหาวิหาร | ในเมือง | เมืองลำพูน |
| 2. | รองเจ้าคณะจังหวัดลำพูน | พระครูวิบูลเจติยาทร (จำเริญ ธีรปญฺโญ ป.ธ.5) | วัดพระธาตุหริภุญชัยวรมหาวิหาร | ในเมือง | เมืองลำพูน |
| 3. | เจ้าคณะจังหวัดแม่ฮ่องสอน | พระสุมณฑ์ศาสนกิตติ์ (อนันต์ จนฺทาโภ ป.ธ.4) | วัดพระธาตุดอยกองมู | จองคำ | เมืองแม่ฮ่องสอน |
| 3. | รองเจ้าคณะจังหวัดแม่ฮ่องสอน | พระมหาสมศักดิ์ สุภเมธี ป.ธ.7 | วัดทรายขาว | แม่ฮี้ | ปาย |
| 3. | รองเจ้าคณะจังหวัดแม่ฮ่องสอน (กำกับดูแลที่พักสงฆ์) | พระวชิรสิทธิคุณ (ชัยพร ปพฺพชิโต ป.ธ.4) | วัดจองคำ พระอารามหลวง | จองคำ | เมืองแม่ฮ่องสอน |
รายนามเจ้าคณะจังหวัด (มหานิกาย) > คณะสงฆ์ภาค 8

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด | ตำบล/แขวง | อำเภอ/เขต |
| --- | --- | --- | --- | --- | --- |
| 1. | เจ้าคณะจังหวัดอุดรธานี | พระพรหมวัชรคุณาภรณ์ (สายพงศ์ อโนมปญฺโญ ป.ธ.5) | วัดมัชฌิมาวาส พระอารามหลวง | หมากแข้ง | เมืองอุดรธานี |
| 1. | รองเจ้าคณะจังหวัดอุดรธานี | พระราชวัชรวิสุทธิ์  (ชาญชัย กิตฺติโก) | วัดศรีนคราราม | ตูมใต้ | กุมภวาปี |
| 1. | รองเจ้าคณะจังหวัดอุดรธานี | พระครูมัญจาภิรักษ์  (บุญสูง ยโสธโร) | วัดพระแท่น | บ้านแดง | พิบูลย์รักษ์ |
| 1. | รองเจ้าคณะจังหวัดอุดรธานี | พระครูอาทรวนกิจ (คทาธร อนาลโย)  | วัดลุมพินีวันวราราม | อุ่มจาน | ประจักษ์ศิลปาคม |
| 1. | รองเจ้าคณะจังหวัดอุดรธานี | พระครูประสิทธิ์กิตติสาร  (จำลอง กิตฺติสาโร ป.ธ.3) | วัดมัชฌิมาวาส พระอารามหลวง | หมากแข้ง | เมืองอุดรธานี |
| 1. | รองเจ้าคณะจังหวัดอุดรธานี (กำกับดูแลที่พักสงฆ์) | พระครูสีลคุณารักษ์  (สาคร กตสีโล) | วัดสังฆคณาราม | กลางใหญ่ | บ้านผือ |
| 2. | เจ้าคณะจังหวัดหนองคาย | พระเทพวชิรคุณ (พิศิษฐ์ สุวีโร ป.ธ.4) | วัดโพธิ์ชัย พระอารามหลวง | ในเมือง | เมืองหนองคาย |
| 2. | รองเจ้าคณะจังหวัดหนองคาย | พระศรีญาณวงศ์  (นิมิตย์ ปณฺฑิตเสวี ป.ธ.9) | วัดศรีชมภูองค์ตื้อ | น้ำโมง | ท่าบ่อ |
| 2. | รองเจ้าคณะจังหวัดหนองคาย | พระศรีวชิรโมลี  (บุญถม สุนฺทรเมธี ป.ธ.9) | วัดชัยพร | ในเมือง | เมืองหนองคาย |
| 3. | เจ้าคณะจังหวัดเลย | พระสิริรัตนเมธี (บุญเพ็ง รตนเมธี ป.ธ.6) | วัดโพนชัย | ด่านซ้าย | ด่านซ้าย |
| 3. | รองเจ้าคณะจังหวัดเลย | พระครูศรีธีราภรณ์  (บุญมี ยโสธโร ป.ธ.6)  | วัดวารีสาร | ปลาบ่า | ภูเรือ |
| 3. | รองเจ้าคณะจังหวัดเลย | -ว่าง- |  |  | [[อำเภอ|]] |
| 3. | รองเจ้าคณะจังหวัดเลย (กำกับดูแลที่พักสงฆ์) | พระครูปริยัตยาทร (บุญชู จตฺตมโล) | วัดศรีวิชัยวนาราม | กุดป่อง | เมืองเลย |
| 4. | เจ้าคณะจังหวัดสกลนคร | พระราชวชิราทร (วินัย สจฺจวํโส ป.ธ.5) | วัดพระธาตุเชิงชุมวรวิหาร | ธาตุเชิงชุม | เมืองสกลนคร |
| 4. | รองเจ้าคณะจังหวัดสกลนคร | พระรัตนากรวิสุทธิ์  (มณีรัตน์ ติกฺขวีโร) | วัดทุ่ง | อากาศ | อากาศอำนวย |
| 4. | รองเจ้าคณะจังหวัดสกลนคร | พระครูพิพัฒน์สังฆคุณ  (อนันต์ อานนฺโท) | วัดสะพานศรี | ขมิ้น | เมืองสกลนคร |
| 4. | รองเจ้าคณะจังหวัดสกลนคร  | พระครูกิตติธรรมนิวิฐ (ณรงค์ศักดิ์ ฐิตธมฺโม) | วัดพระธาตุเชิงชุมวรวิหาร | ธาตุเชิงชุม | เมืองสกลนคร |
| 5. | เจ้าคณะจังหวัดหนองบัวลำภู | พระเทพวัชรวิสุทธิ์ (วีระ นิรุตฺติเมธี ป.ธ.6) | วัดศรีสระแก้ว พระอารามหลวง | นามะเฟือง | เมืองหนองบัวลำภู |
| 5. | รองเจ้าคณะจังหวัดหนองบัวลำภู | พระอุดมคุณาภรณ์  (นิคม นิมฺมโล ป.ธ.3) | วัดสว่างอารมณ์ | เมืองใหม่ | ศรีบุญเรือง |
| 5. | รองเจ้าคณะจังหวัดหนองบัวลำภู | -ว่าง- |  |  | [[อำเภอ|]] |
| 6. | เจ้าคณะจังหวัดบึงกาฬ | พระราชภาวนาโสภณ วิ. (ประสงค์ ภูริปญฺโญ) | วัดเซกาเจติยาราม พระอารามหลวง | เซกา | เซกา |
| 6. | รองเจ้าคณะจังหวัดบึงกาฬ | พระบวรปริยัติกิจ  (ประเวศน์ จนฺทสาโร) | วัดไตรภูมิ | เซกา | เซกา |
| 6. | รองเจ้าคณะจังหวัดบึงกาฬ | -ว่าง- |  |  | [[อำเภอ|]] |